OzLabs/hebrew-wiki-articles huggingface dataset:
TheBlaze

לוגו קודם של רשת TheBlaze
TheBlaze (נקראה בעבר GBTV - Glenn Beck TV) היא רשת טלוויזיה שמרנית בארצות הברית שהוקמה על ידי גלן בק. לרשת שני מרכזים, אחד בלאס קולינאס, טקסס והשני בניו יורק.

החדשות משודרות בערוצי כבלים מקומיים בכל רחבי ארצות הברית, בערוץ לוויין 212, ב-SkyAngel וכן זמינה לצופים משאר העולם דרך שירותי טלוויזיה באינטרנט.

נכון ל-30 בדצמבר 2014, TheBlaze היה נגיש דרך כ-100 ספקי טלוויזיה כאשר 11 מהם נמצאים ברשימת 25 הטובים בארצות הברית.

== קישורים חיצוניים ==

* 

==הערות שוליים==

קטגוריה:ערוצי טלוויזיה אמריקאיים
קטגוריה:תנועת מסיבת התה
סנדרו רמירס

סנדרו רמירס קסטייו (בספרדית: Sandro Ramírez Castillo; נולד ב-9 ביולי 1995 בלאס פאלמאס דה גראן קנריה שבספרד)הידוע בשמו הפרטי, סנדרו, הוא כדורגלן ספרדי המשחק בעמדת החלוץ בקבוצת לאס פאלמאס.

==קריירה==
סנדרו הצטרף למחלקת הנוער של לאס פאלמס מעיר הולדתו. ב־2009 עבר למחלקת הנוער של ברצלונה.

ב-10 ביוני 2013 הוא קודם לברצלונה אתלטיק וערך את הבכורה שלו ב-17 באוגוסט 2013 בהפסד החוץ 1–2 נגד מירנדס.

סנדרו הבקיע את שער הבכורה שלו ב-15 בספטמבר 2013 בניצחון הביתי 0–2 מול ריאל מדריד ב'. הוא סיים את עונת 2013/2014 עם 31 הופעות ו-7 שערים, וסיים עם קבוצתו במקום השלישי של הליגה הספרדית השנייה.

סנדרו ערך את הופעת הבכורה שלו בקבוצה הבוגרת ב-31 באוגוסט 2014, כאשר החליף את פדרו רודריגס בדקה ה-69 במשחק נגד ויאריאל. הוא הבקיע את השער היחיד במשחק 12 דקות מאוחר יותר וקבע את תוצאת המשחק, 1-0 לברצלונה. ב-21 באוקטובר נכנס כמחליף במשחק ליגת האלופות נגד אייאקס אמסטרדם, והוא הבקיע את השער השלישי בניצחון ברצלונה 1–3. ב-16 בדצמבר הבקיע שער בכורה בגביע המלך, בניצחון 1–8 על וסקה. בהמשך העונה היה עדיין שייך לברצלונה ב', ולעיתים ערך הופעות בקבוצה הבוגרת. בעונה זו זכתה ברצלונה בטרבל - זכייה באליפות ספרד, בגביע המלך ובליגת האלופות.

בקיץ 2015 קודם באופן מלא לקבוצה הבוגרת של המועדון. ב-2 בדצמבר כבש שלושער בניצחון ברצלונה 1–6 על ויינובנסה בגביע המלך.

ב-7 ביולי 2016 חתם כשחקן חופשי לשלוש שנים במאלגה. ב-3 ביולי 2017 חתם רמירס לחמש שנים באברטון. ב-31 בינואר 2018 הושאל רמירס לסביליה עד לסוף העונה. ב-30 באוגוסט 2018 הושאל רמירס לעונה אחת לריאל סוסיאדד. ב-3 ביולי 2019 הושאל לריאל ואיאדוליד.
ב-3 בנובמבר 2019 כבש שער במשחק מול מיורקה ובכך שבר בצורת שערים בת 2 עונות.

ב-5 באוקטובר 2020 חתם לשלוש שנים בוסקה מהלה ליגה. ב-2 באוגוסט 2021 הושאל רמירס לחטאפה. ב-22 באוגוסט 2022 הושאל רמירס ללאס פאלמאס.

== תארים ==
=== ברצלונה ===
* אליפות ספרד (2): 2014/2015, 
* הגביע הספרדי (2): 2014/2015, 
* ליגת האלופות (1): 2014/2015
* הסופר קאפ האירופי (1): 2015
* אליפות העולם לקבוצות (1): 2015

== קישורים חיצוניים ==

* [http://www.fcbarcelona.com/football/first-team/staff/players/sandro-ramirez/profile פרופיל השחקן] באתר הרשמי של מועדון הכדורגל ברצלונה

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני מאלגה
קטגוריה:כדורגלני אברטון
קטגוריה:כדורגלני סביליה
קטגוריה:כדורגלני ריאל סוסיאדד
קטגוריה:כדורגלני ריאל ואיאדוליד
קטגוריה:כדורגלני וסקה
קטגוריה:כדורגלני חטאפה
קטגוריה:כדורגלני לאס פאלמאס
קטגוריה:ספרדים שנולדו ב-1995
יובל אדלר

יובל אדלר הוא במאי ותסריטאי ישראלי, כתב וביים את הסרט "בית לחם".

== ביוגרפיה ==
יובל אדלר נולד בהרצליה וגר בתל אביב. אביו דרור הוא ממקימי שלישיית אדלר. אמו מלכה היא סופרת. לו שני אחים צעירים, יזמים בתחום האינטרנט. בתיכון התעמק במדעים מדויקים ואף למד מתמטיקה בבית ספר למחוננים של אריקה לנדאו. אחרי שרות בצה"ל למד החל משנת 1990 מתמטיקה משולבת עם פיזיקה ופילוסופיה באוניברסיטת תל אביב במסגרת התוכנית הבין-תחומית לתלמידים מצטיינים ע"ש עדי לאוטמן. במקביל למד פיסול בבצלאל. קיבל תואר דוקטור לפילוסופיה באוניברסיטת קולומביה בניו יורק. במקביל למד אמנות פלסטית. במהרה הציג את עבודותיו בפיסול ווידאו ארט בתערוכות ניו יורקיות חשובות, כולל תערוכת יחיד בגלריה בסוהו. במקביל עבד בקרן גידור בזכות לימודי המתמטיקה. לאחר מכן פנה לעשיית סרטים קצרים. סרטיו הגיעו לפסטיבלים רבים, במיוחד סרט מתח בן חצי שעה "פיתוי" משנת 2006, בו שימש במאי, תסריטאי, מפיק ועורך. למד משחק אצל לי סטרסברג.

בשנת 2013 כתב וביים את הסרט "בית לחם" שזיכה אותו בפרסי הסרט הטוב ביותר, הבמאי הטוב ביותר והתסריט הטוב ביותר מבין שישה פרסים לסרט כולו ועוד שש מועמדויות (הסרט המוביל בטקס) בטקס פרסי אופיר 2013. הסרט הוקרן בפסטיבל הסרטים הבינלאומי בטורונטו ובפסטיבל הקולנוע בטליורייד שבקולורדו וזכה בפרס איגוד מבקרי הקולנוע של אירופה בפסטיבל הסרטים בוונציה. מיוצג על ידי ויליאם מוריס אנדבור.

בשנת 2019 ביים את סרט המותחן "המורה לאנגלית", בכיכובם של דיאן קרוגר ומרטין פרימן ועם רותם קינן, לנה אטינגר, יואב לוי, יוחנן הרסון, גל פרידמן, אוהד קנולר, דורון צברי, לירון לבו, אריה צ'רנר, ולדימיר פרידמן ויעקב זדה דניאל. הסרט מבוסס על רב המכר של יפתח רייכר-עתיר.

ב-2020 כתב וביים את הסרט האמריקאי "סודות שמורים" בכיכובם של נומי ראפאס וג'ואל קינמן.

בשנת 2023 ביים את המותחן הפסיכולוגי האמריקאי "נוסע מהגיהנום" <small>(אנ')</small> בכיכובם של ניקולס קייג' וג'ואל קינמן; הסרט יצא לאקרנים ב-28 ביולי 2023 בבכורה בבתי הקולנוע.

== חיים אישיים ==
נשוי לאגליקה דוטצ’בה הבולגריה, בעלת תואר כלכלה ומנהל עסקים של אוניברסיטת ניו יורק, שלאחר מכן עבדה שם בתפקידי כספים ומינהלה. בשנת 2009 שימשה כמפיקה של הסרט "נכשלת יותר טוב כעת" של הבמאית קרן עצמון. לזוג שני בנים.

== פילמוגרפיה ==
{| class="wikitable" align="center"
!שנה
! שם הסרט !! הערות
|-
|2006
| פיתוי || סרט קצר; במאי, תסריטאי ומפיק בפועל
|-
|2013
| בית לחם ||במאי ותסריטאי
|-
|2017
|על הכוונת 
|סדרת טלוויזיה, ביים 2 פרקים
|-
|2019
| המורה לאנגלית|| rowspan="3" | סרט דובר אנגלית
|-
|2020
|סודות שמורים 
|-
|2023
|נוסע מהגיהנום <small>(אנ')</small>
|}

== קישורים חיצוניים ==

* נחום מוכיח, [http://www.habama.co.il/Pages/Description.aspx?Subj=3&Area=1&ArticleID=20875 שיטת אדלר], בפורטל הבמה
* 

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:זוכי פרס אופיר: במאים
קטגוריה:זוכי פרס אופיר: תסריטאים
קטגוריה:תל אביב-יפו: אישים
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת קולומביה
קטגוריה:ישראלים שנולדו במאה ה-20
גביע הקונפדרציות 1997

גביע הקונפדרציות 1997 היה גביע הקונפדרציות הראשון שאורגן על ידי פיפ"א - הטורנירים הקודמים שנערכו ב-1992 וב-1995 אורגנו עצמאית על ידי ערב הסעודית ונקראו בשם "גביע המלך פהד". הטורניר נערך באצטדיון הבינלאומי המלך פהד שבריאד בירת ערב הסעודית, אותו האצטדיון שאירח גם את שני טורנירי "המלך פהד", בין ה-12 ל-21 בדצמבר 1997. היה זה טורניר גביע הקונפדרציות הראשון שכלל נבחרות מכל אחת מקונפדרציות הכדורגל של פיפ"א. בגביע זכתה , שהביסה במשחק הגמר את בתוצאה 0–6. בעקבות זאת, ברזיל הפכה לנבחרת הראשונה שזוכה ברציפות במונדיאל, בגביע הקונפדרציות, ובאליפות הקונפדרציה לה היא שייכת (במקרה של ברזיל זוהי קופה אמריקה). ארבע שנים לאחר מכן, עם זכייתה של בגביע הקונפדרציות 2001, ביצעה גם היא שיא דומה (שכן זכתה במונדיאל 1998 וב-2000).

==נבחרות שהשתתפו בטורניר==
הנבחרות שהשתתפו בגביע הקונפדרציות 1997. באדום נבחרות שהשתתפו בבית 1, ובכחול נבחרות שהשתתפו בבית 2
{| class="wikitable"
|-
!נבחרת
!מייצגת קונפדרציה
!משתתפת בתור
|-
|
|AFC 
|מארחת
|-
|
|AFC
|סגנית גביע אסיה 1996
|-
|
|OFC
|זוכת גביע אוקיאניה לאומות 1996
|-
|
|CONMEBOL
|זוכת קופה אמריקה 1995
|-
|
|CONMEBOL
|זוכת מונדיאל 1994
|-
|
|CAF
|זוכת גביע אפריקה לאומות 1996
|-
|
|CONCACAF
|זוכת גביע הזהב 1996
|-
|
|UEFA
|סגנית יורו 1996
|}

הערות:
* זכתה ביורו 1996 ולכן הוזמנה להשתתף בטורניר, אך היא סירבה, והוחלפה על ידי סגניתה .
* העפילה אף על פי שהגיעה רק לסגנות גביע אסיה, וזאת משום שזוכת גביע אסיה, ערב הסעודית, העפילה גם משום היותה הנבחרת המארחת.
==מהלך הטורניר==
===שלב הבתים===
====בית 1====

----

----

----

----

----

----

----

====בית 2====

----

----

----

----

----

----

----

===שלב הנוקאאוט===

====חצי הגמר====
----

----

----
====המשחק על המקום השלישי====
----

----
====הגמר====
----

----

==פרסים==
{| class="wikitable"
|-
!כדור הזהב
!כדור הכסף
!כדור הארד
!נעל הזהב
!נעל הכסף
!נעל הארד
!גביע המשחק ההוגן של פיפ"א
|-
| דנילסון 
| רומאריו 
| ולדימיר שמיצר 
| רומאריו 
| ולדימיר שמיצר
| רונאלדו 
|
|}
==מלך השערים==
רומאריו, שהבקיע 7 שערים (מתוכם שלושה במשחק הגמר מול אוסטרליה), היה מלך השערים של הטורניר. ולדימיר שמיצר הבקיע 5 שערים, רונאלדו ארבעה וקוואוטמוק בלנקו שלושה. חמישה שחקנים נוספים הבקיעו צמד שערים ו-24 אחרים הבקיעו שער בודד. את השער העצמי היחיד בטורניר הבקיע מוחמד עובייד מאיחוד האמירויות הערביות במשחקה של נבחרתו מול צ'כיה. 
==קישורים חיצוניים==
* 

*[http://www.fifa.com/tournaments/archive/confederationscup/saudiarabia1997/index.html גביע הקונפדרציות של פיפ"א ערב הסעודית 1997], באתר פיפ"א

קטגוריה:גביע הקונפדרציות
קטגוריה:תחרויות כדורגל ב-1997
קטגוריה:תחרויות כדורגל בערב הסעודית
קטגוריה:ריאד: ספורט
הכנסייה הסורית הקתולית

מרכז הכנסייה הסורית הקתולית ב[[דמשק]]

הכנסייה הסורית הקתולית (בארמית סורית: ܥܕܬܐ ܣܘܪܝܝܬܐ ܩܬܘܠܝܩܝܬܐ, בערבית: الكنيسة السريانية الكاثوليكية) היא זרם נוצרי קתולי באזור הלבנט, הדומה בהרבה ממנהגיו ומערכיו לאלו של הכנסייה הסורית-אורתודוקסית. בהיותה אחד מעשרים ושתיים הזרמים בנצרות המזרחית הקתולית, הכנסייה הסורית הקתולית היא אוטונומית במגוון רחב של תחומים.

הכנסייה נוסדה באנטיוכיה. ראש הכנסייה מכונה "הפטריארך של אנטיוכיה ושל הסורים המזרחיים", ומושבו בעיר ביירות. הכנסייה מחזיקה עשרה בישופים, מהם ארבעה בסוריה ולבנון (כיחידה אחת), שניים בעיראק, בישוף אחד במצרים ואחד בסודאן. בנוסף מוצב פטריארך (דרגה פחות גבוהה) בישראל, בטורקיה, וכן בארצות הברית ובקנדה ובמקומות נוספים. בשנת 1781 אוחדה עם הכנסייה הקתולית ברומא, ומאז היא כפופה לוותיקן כזרמים קתוליים אחרים.

נכון לשנת 2010, לכנסייה הקתולית הסורית עשרה בישופים, 85 פטריארכים, וקרוב ל-159,000 מאמינים. בשנת 2014, רבים מהמאמינים, ששהו בשטחי סוריה ועיראק, נרצחו ונטבחו על ידי ארגון המדינה האסלאמית.

==קישורים חיצוניים==

* 

קטגוריה:כנסיות קתוליות מזרחיות
קים קואוטס

קים קוֹאוּטְס (באנגלית: Kim Coates; נולד ב-21 בפברואר 1958) הוא שחקן קנדי-אמריקאי. מוכר בזכות תפקידיו בסדרה "ילדי האנרכיה" ובסרטים "סיילנט היל" ,"האויב שבפנים: החיים שאחרי" ו"בלאק הוק דאון".

== ביוגרפיה ==
קואוטס נולד בעיר ססקטון שבפרובינציית ססקצ'ואן, קנדה. התנסה לראשונה במשחק בלימודי דרמה באוניברסיטת ססקצ'ואן.

== קריירת משחק ==
את ניסיונו צבר כשחקן תיאטרון בבמות בקנדה ולאחר מכן בזכות השתתפות בסרט האימה הקנדי "קללת אימטוויל". בשנות ה-90 עבר קואוטס להתגורר בארצות הברית והשתתף בקומדיית הפעולה של טוני סקוט "בכוננות מתמדת" ובקומדיית האימה של ג'ון לנדיס "דם תמים".

בזמן שהותו בהוליווד התיידד קואוטס עם כוכב הקולנוע קווין קוסטנר והופיע בהפקתו "עולם המים" ובמערבון שלו "שטח פתוח" וכמו כן גם בהפקתו של ג'ון טרבולטה "הקרב על כדור הארץ" בתפקיד הצייד קרלו.

בשנת 2001 השתתף קואוטס בדרמת המלחמה של רידלי סקוט "בלאק הוק דאון" בתפקיד סמל הדלתא פורס כריס ווקס. ב-2006 שיחק קואוטס בסרטי האימה "סיילנט היל" בתפקיד השוטר תומאס גוקי ו"מהלכי העורות" בתפקיד איש הזאב זו.

ב-2010 הופיע קואוטס בסרט הפעולה "האויב שבפנים: החיים שאחרי" בתור מפיק הקולנוע בנט סינקלייר מקבוצת הניצולים. ב-2011 שיחק בקומדיית ההוקי "בריון בהשכרה" בתפקיד רוני הורטנס.

קואוטס זכה לחשיפה כשחקן טלוויזיה בסדרות "נמלטים" בתפקיד הסוכן הפדרלי ריצ'רד סולינס ו-"CSI: מיאמי" בתפקיד הפושע רון סריס.

קואוטס מופיע משנת 2008 בסדרת הדרמה "ילדי האנרכיה" בתפקיד אלכסנדר "טיג" טרייגר, חבר אלים במיוחד ב"מועדון ילדי האנרכיה".

== חיים אישיים ==
בשנת 2010 קיבל אזרחות אמריקאית.
קואוטס מתגורר בלוס אנג'לס עם אשתו דיאנה ושתי בנותיו.

== פילמוגרפיה נבחרת ==
=== קולנוע ===

=== טלוויזיה ===

==קישורים חיצוניים==

קטגוריה:שחקני קולנוע וטלוויזיה קנדים
קטגוריה:מהגרים מקנדה לארצות הברית
קטגוריה:בוגרי אוניברסיטאות ומכללות בקנדה
קטגוריה:קנדים שנולדו ב-1958
The Monster Tour

The Monster Tour הוא מיני-סיבוב הופעות של הראפר האמריקאי אמינם והזמרת הברבדית ריהאנה שיצא לדרך ב-7 באוגוסט 2014.

המופע הראשון באצטדיון Rose Bowl בפסדינה היה להצלחה וכל הכרטיסים למופע נמכרו, עם קהל של 90,000 איש. סיבוב ההופעות הגיע לסופו ב-23 באוגוסט עם מופע הסיום שהתקיים באצטדיון Comerica Park בדטרויט. סך הכל המופע גרף 32 מיליון דולר.

== רקע ==
אמינם וריהאנה שיתפו לראשונה פעולה ב-2010 בשיר "Love the Way You Lie". מאז הם הוציאו שלושה שירים נוספים: "" ב-2010, "Numb" ב-2012, ו-"The Monster" ב-2013.

בפברואר 2014, הוכרז כי הצמד ייצא למסע הופעות משותף קטן היקף. ב-19 במרץ 2014, אושר כי מסע ההופעות ייקרא "The Monster Tour" והוכרזו שלושה מועדים. מכירת הכרטיסים להופעות החלה ב-28 במרץ 2014. ב-21 במרץ, עקב דרישת הקהל, התווספו עוד שלושה מועדי הופעות לסיבוב ובכך עלו מספר ההופעות המשותפות לשישה בסך הכל.

== רשימת השירים ==
רשימה זו מתייחסת למופע הראשון של הטור שהתקיים בפסדינה, קליפורניה.
#"Numb"
#"No Love"
#"Run This Town"
#"Live Your Life"
#"Crack A Bottle"
#"Won't Back Down"
#"What Now"
#"Phresh Out the Runway"
#"Birthday Cake"
#"Talk That Talk"
#"Rude Boy"
#"?What's My Name"
#"Pour It Up"
#"(Cockiness (Love It"
#"Man Down"
#"You da One"
#"Wait Your Turn"
#"Jump"
#"Umbrella"
#"All of the Lights"
#"Rockstar 101"
#"(Only Girl (In the World"
#"Where Have You Been"
#"Stay"
#"Love the Way You Lie"
#".3 a.m"
#"Square Dance"
#"Business"
#"My Dad’s Gone Crazy"
#"Evil Deeds"
#"Rap God"
#"Marshall Mathers"
#"Still Don't Give a Fuck"
#"Criminal"
#"The Way I Am"
#"Airplanes"
#"Stan"
#"Sing for the Moment"
#"Like Toy Soldiers"
#"Forever"
#"Berzerk"
#"Till I Collapse"
#"Cinderella Man"
#"My Name Is"
#"The Real Slim Shady"
#"Without Me"
#"Not Afraid"
#"Diamonds"
#"We Found Love"
#"Lose Yourself"
#"The Monster"

== תאריכי הופעות ==
{| class="wikitable" style="text-align:center;"

! scope="col" style="width:10em;" |
תאריך
! scope="col" style="width:10em;" |
עיר
! scope="col" style="width:12em;" |
מיקום
! scope="col" style="width:10em;" |
קהל
! scope="col" style="width:10em;" |
הכנסות
|-
| 7 באוגוסט 2014
| rowspan="2" |פסדינה
| rowspan="2" |רוז בול
| rowspan="2" |110,346 / 110,346
| rowspan="2" |$13,148,346
|-
| 8 באוגוסט 2014
|-
| 16 באוגוסט 2014
| rowspan="2" |מזרח רד'רפורד
| rowspan="2" |אצטדיון מטלייף
| rowspan="2" |101,941/ 101,941
| rowspan="2" |$12,721,417
|-
| 17 באוגוסט 2014
|-
| 22 באוגוסט 2014
| rowspan="2" |דטרויט
| rowspan="2" |קומירקה פארק
| rowspan="2" |78,576/ 78,576
| rowspan="2" |$10,598,888
|-
| 23 באוגוסט 2014
|-
| colspan="3" |סך הכול
| 581,726 / 581,726 (100%)
| $36,468,651
|}

== הערות שוליים ==

קטגוריה:סיבובי הופעות מ-2014
קטגוריה:סיבובי הופעות של ריהאנה
קטגוריה:סיבובי הופעות משותפים
ואהידה פרצ'ין

ואהידה פרצ'ין (בטורקית: Vahide Perçin; נולדה ב-13 ביוני 1965) היא שחקנית טורקייה. היא הייתה ידועה מספר שנים בשם הנישואין שלה, "ואהידה גורדיום", אך שבה לשם הלידה שלה לאחר גרושיה. ב-2007 זכתה פרצ'ין בפרס השחקנית הטובה ביותר בפסטיבל הקולנוע הבינלאומי באדנה, על השתתפותה בסרט "İlk Aşk".

ביוני 2013 הצטרפה פרצ'ין לצוות השחקנים של סדרת הטלוויזיה "הסולטאן", כהורם סולטאן.

פרצ'ין מוכרת גם בתור הונקאר (גברת יאמן) מהסדרה "אדמה מרה" (Bir Zamanlar Çukurova).

== חיים אישיים ==
ואהידה פרצ'ין נישאה לשחקן הטורקי אלטאן גורדיום ואימצה את שם משפחתו. ב-1994 נולדה בתם עליזה. הזוג נפרד ב-2013.

== פילמוגרפיה ==
=== תיאטרון ===
* 2007: קטין ברציחות נישואים מאת אריק-עמנואל שמיט, סדנת משחקים
* 2002: לילה יוצא דופן מאת ז'רום צ'ודורוב
* 2000: הפרדה מאת בהיץ' אק
* 2001: ציד המכשפות מאת ארתור מילר
* 2001: הנהר האדום מאת טונצ'ר צ'וצ'נוגלו
* 1999: גשר הר מאת ארול אקסוי
* 1998: שלום
* 1997: משחק מאת מייקל פראין
* 1996: שטן עכביש מאת ארדואן אייטקין
* 1994: 403.קילומטר מאת איסמט קונטאי
* 1992: ברזל כדור הארץ, נחושת סקיי מאת ישר כמאל
* מקבת מאת ויליאם שייקספיר

=== קולנוע ===
* 2012: Ayhan Hanım
* 2011: Zefir
* 2008: Devrim Arabaları
* 2007: İyi Seneler Londra 
* 2006: İlk Aşk 
* 2004: Anlat İstanbul

=== טלוויזיה ===
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#CCCCCC" align="center"
| שנה || סדרה || תפקיד || הערות
|-
| 2003–2005 || dir="ltr" | Bir İstanbul Masalı ||סוזאן קוזן || תפקיד משנה
|-
| 2005–2007 || dir="ltr" | Hırsız Polis || פולייה || תפקיד משנה
|-
| 2007–2009 || dir="ltr" | Annem || זיינפ אגילמז || תפקיד ראשי
|-
| 2011–2012 || dir="ltr" | Adını Feriha Koydum || זהרה ילמאז || תפקיד ראשי
|-
| 2012–2013 || dir="ltr" | Merhaba Hayat || דניז קורל || תפקיד ראשי
|-
| 2013–2014 || הסולטאן || הורם סולטאן || תפקיד ראשי
|-
|2016-2018
|אמא Anne
|Gonul Aslan גונול אסלן
|תפקיד מרכזי (לא ראשי)
|-
|2019-2020
|אדמה מרה
|הונקאר ימאן
|תפקיד מרכזי
|}

==קישורים חיצוניים==
* 

קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1965
קטגוריה:טורקים שנולדו ב-1965
בן ציון במברגר

הרב בן ציון הלוי במברגר (תר"פ – תשמ"א, ספטמבר 1980) היה משגיח ישיבת פוניבז' בשנים תשט"ז - תשמ"א.

==קורות חייו==
נולד בפרנקפורט שבגרמניה בשנת תר"פ ליוסף אהרן, בן משה אריה הרב של באד קיסינגן. בנו של רבי יצחק דב במברגר.

בבחרותו עלה לארץ ישראל עם הוריו, והתיישבו בירושלים. למד בישיבת לומז'ה בפתח תקווה,<ref>ראו: , עמ' 4</ref> שם היה תלמידם של רבי ראובן כץ ורבי אליהו דושניצר ושל רבי אבא גרוסברד. לאחר מכן למד בישיבת פוניבז' בבני ברק. בשנת תש"ז (1946) התחתן עם שושנה לבית מאיר, ולימים נולדו להם ארבעה ילדים. גיסו הוא הרב יששכר מאיר.

בשנת תש"י נתמנה על יד הרב יעקב ניימן לר"מ בישיבת אור ישראל ובשנת תשט"ז נתמנה למשגיח בישיבת פוניבז', בתפקיד זה כיהן עד פטירתו.

נפטר מהתקף לב בי"ח בתשרי תשמ"א.

על שמו הארגון עזר מציון, שמייסדו ומנהלו הוא אחיינו חנניה צ'ולק.

מתוך כתביו הוציאו לאור תלמידיו את הספרים ניב שפתים – שערי ציון וגנזי שערי ציון.

==קישורים חיצוניים==
* [http://www.hebrewbooks.org/pdfpager.aspx?req=51155&st=&pgnum=11 הקדמה לספר גנזי שערי ציון] באתר היברובוקס
* 

==הערות שוליים==

קטגוריה:משגיחי ישיבת פוניבז'
קטגוריה:בוגרי ישיבת פוניבז'
קטגוריה:בוגרי ישיבת לומז'ה-פתח תקווה
בן ציון במברגר
קטגוריה:ישראלים שנפטרו ב-1980
מרסל מוסרי

מַרסֶל מוֹסֶרי (נולדה ב-13 בפברואר 1990) היא סופרת, מחזאית, שדרנית רדיו ועיתונאית ישראלית. ספריה יצאו לאור באמצעות מימון המונים.

==ביוגרפיה==
מוסרי נולדה בחולון בשנת 1990 ליוסף, נהג מונית, ולמרגלית, עובדת בעיריית תל אביב. יש לה שתי אחיות גדולות מנישואיהם הקודמים של הוריה, ועוד אחות שצעירה ממנה בשנתיים.

מוסרי עבדה כפקידה עד שב-2013, בגיל 23, פרסמה בפייסבוק סיפור קצר בשם "קופסת קובות" שזכה לתפוצה רבה. בעקבות כך פרסמה סיפורים נוספים. סיפוריה אוגדו לשני ספרים, ויצאו לאור באופן פרטי באמצעות אתר מימון המונים. בהמשך החלה גם הפצתם בחנויות.

ב-2014 הפכה לבעלת טור שבועי במעריב אונליין, ולשדרנית תוכנית ברדיו ללא הפסקה.

בספטמבר 2014 נבחרה בידי מגזין פורבס ישראל לרשימת "40 הצעירים המבטיחים בישראל".

בשנת 2015 השתתפה בעונה השנייה של תוכנית הדוקו-ריאלטי "גולשי ספות".

==חיים אישיים==
מוסרי נישאה לגור הרמן בשנת 2018. ב-2020 נולדה לזוג בת. בשנת 2021 השניים נפרדו. בשנת 2024 עברה להתגורר דרך קבע בעיר חריש.

==כתביה==
====ספרי סיפורים קצרים====
* קופסת קובות, הוצאה עצמית, דצמבר 2013.
* דמעות של יין, הוצאה עצמית, אוגוסט 2014.
* עיניים טובות, הוצאה עצמית, ינואר 2021.
* וכל אחד לחוד, הוצאה עצמית, יולי 2022.

====רומן====
* זה שאהבתי, תכלת, 2018.

====מחזה====
* שמחה ותוגה, הוצג בתיאטרון צוותא, 2017.

==קישורים חיצוניים==
* [https://www.facebook.com/moseri?fref=nf דף הפייסבוק של מרסל מוסרי]
* 
* 
* [http://103fm.maariv.co.il/programs/program.aspx?c41t4nzVq=EJM מרסל מוסרי] באתר רדיו ללא הפסקה
* [http://www.maariv.co.il/Author/Marsel-Moseri כל הטורים של מרסל מורסי], באתר מעריב אונליין
* 
* 
* 
* 
* חגית גינזבורג, [https://web.archive.org/web/20161101041908/http://uri.xpmltd.info/%D7%90%D7%99%D7%9A-%D7%96%D7%94-%D7%9C%D7%94%D7%A6%D7%9C%D7%99%D7%97-%D7%9B%D7%9B%D7%95%D7%AA%D7%91%D7%AA-%D7%A8%D7%A9%D7%AA-%D7%9E%D7%A8%D7%A1%D7%9C-%D7%9E%D7%95%D7%A1%D7%A8%D7%99/ כך הפכתי לסופרת ואושיית פייסבוק מובילה], באתר כלכליסט, 9 באוגוסט 2015
* 
* 
* 
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:מחברי סיפורים קצרים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:סגל מעריב
קטגוריה:סגל 103fm
קטגוריה:משתתפי גולשי ספות
קטגוריה:פורבס 30Under30: ישראל
קטגוריה:ישראליות שנולדו ב-1990
קטגוריה:ישראלים שנולדו ב-1990
הפיגועים בעיירות היזידיות בעיראק

הפיגועים בעיירות היזידיות בצפון עיראק התרחשו ב-14 באוגוסט 2007. בהתקפות של מכוניות תופת על עיירות המיעוט היזידי קטניה וג'זירה שליד מוסול נהרגו 796 בני אדם ונפצעו למעלה מ-1,500. אירוע משולב זה נחשב לפיגוע הקטלני ביותר מאז ראשיתה של מלחמת עיראק.

בשעה 19:20 לערך, בפעולה מתואמת, התפוצצו בשתי העיירות ארבע מכוניות תופת, מהן מכלית דלק אחת. על פי הערכת משרד הפנים העיראקי נשאו ארבעת כלי הרכב יחד חומרי נפץ במשקל של שתי טונות. המוני מבנים בעיירות, אשר היו בנויים מבוץ וחומרים בלתי עמידים אחרים, קרסו וקברו תחתיהם משפחות שלמות, ושכונות שלמות נימחו.

מספר הנפגעים המדויק בהתקפה איננו ידוע בוודאות. ארגון הסהר האדום העיראקי טען כי מספר הנספים הגיע ל-796 ומספר הפצועים ל-1,562.

שום ארגון לא נטל אחריות לפיגועים. צבא ארצות הברית ייחס את ההתקפה לארגון אל-קאעידה בעיראק בשל האופי המתואם של הפיגוע. הממשלה העיראקית ייחסה אותה למוסלמים סונים קיצונים.

ההתקפות באו לאחר תקופה של מתח בין היזידים לבין מוסלמים סונים בצפון עיראק, שבמהלכם קיבלו תושבים יזידים איומים על חייהם. בתקופה זו אירעו באזור שני אירועים ששילהבו את הרוחות: באפריל 2007 נסקלה למוות נערה יזידית, שנחשדה כמי שבכוונתה להתאסלם ולהינשא לסוני, ובהמשך החודש נרצחו (ככל הנראה כנקמה על הסקילה) 23 יזידים נוסעי אוטובוס, שהופרדו על ידי חמושים סונים מהנוסעים המוסלמים והנוצרים בו, הורדו ממנו בכוח ונורו.

==קישורים חיצוניים==
* 
*[http://www.nytimes.com/2007/08/22/world/middleeast/22iraq-top.html?_r=2&hp&oref=login& Toll in Iraq Bombings Is Raised to More Than 500], באתר הניו יורק טיימס, 22 באוגוסט 2007

==הערות שוליים==

קטגוריה:מלחמת עיראק
קטגוריה:יזידים
קטגוריה:פעולות טרור ב-2007
קטגוריה:פיגועי מכונית תופת
קטגוריה:פיגועי טרור בעיראק
עיירות המיעוט היזידי
פלין קרהאן

וילדאן פלין קרהאן (בטורקית: Vildan Pelin Karahan; נולדה ב-7 באוקטובר 1984) היא שחקנית טורקייה. היא הייתה ידועה מספר שנים בשם הנישואין שלה "פלין בקירוגלו", אבל לאחר שהתגרשה, היא חזרה לשם נעוריה.

== ביוגרפיה ==
פלין קרהאן נולדה ב-1984 באנקרה שבטורקיה. היא למדה בבית הספר היסודי Arı College, וסיימה את חטיבת הביניים חלקית בבית הספר Gaziosmanpaşa באנקרה, ובבית הספר Ödemiş. היא סיימה את לימודיה בגימנסיה של סוקולו מהמט פאשה ולאחר מכן באוניברסיטת Anadolu.

בתחילת הקריירה שלה, היא השתתפה בפרסומת של קוקה-קולה וקארפור. היא גילמה את דמותה של אסלי זייבק בסדרת הנעורים "Kavak Yelleri", ששודרה בערוץ הטורקי Kanal D בשנים 2007 - 2011.

ב-2012, היא החלה לשחק בתור מיהרימה סולטאן בסדרה המצליחה "הסולטאן", שמגוללת את קורות שלטונו של סולימאן המפואר.

== חיים אישיים ==
קרהאן הייתה נשואה למאמן הכושר ארדינץ' בריקוגלו מ-2011 עד 2013. ב-24 ביוני 2014, היא נישאה לבדרי גונטאי.

== פילמוגרפיה ==
===טלוויזיה===
{|class="wikitable"
|-
!שנה!!סדרה!!תפקיד
|-
|2007–2011
| dir="ltr" |Kavak Yelleri
|אסלי זייבק
|-
|2012–2014
|הסולטאן
|מיחרימה סולטאן
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1984
קטגוריה:טורקים שנולדו ב-1984
אוזן גובן

אוזן גובן (בטורקית: Ozan Güven; נולד ב-19 במאי 1975) הוא שחקן טורקי.

== ביוגרפיה ==
אוזן גובר נולד ב-1975 בעיר נירנברג שבגרמניה. הוא למד משחק בקונסרבטוריון העירוני באיזמיר ושיחק בתיאטרון שאהיקה טקאנד (Şahika Tekand) הנודע באיסטנבול. הוא גם למד מחול מודרני באוניברסיטת סינאן לאמנויות הבמה. הוא ביצע מגוון רחב של דמויות מסוגות שונות, בהן דרמה, מותחני פשע וקומדיות סאטיריות. בנוסף לסדרות טלוויזיה וסרטים מוצלחים כגון "Balalayka" ו-"Dokuz", גובן שיחק גם לצד חברו צ'ם ילמאז בקומדיה העל-טבעית "G.O.R.A", ובסרט ההמשך "A.R.O.G". הוא גם שיחק בפרודיה המערבית "Yahşi Batı".

ב-2005 נישא לבמאית טורקאן דרייה ולהם בן.

== פילמוגרפיה ==
=== קולנוע ===
* Ejder Kapanı :2010
* 2010: Yahşi Batı
* 2010: Anneannem
* 2008: A.R.O.G.
* 2004: Yazı Tura
* 2004: Anlat İstanbul
* 2004: G.O.R.A
* 2002: Dokuz
* 2000: Balalayka
* 2000: Yıldız Tepe

=== טלוויזיה ===
* 2012-2014: הסולטאן - מגלם את ריסטם פאשה.
* 2012: Koyu Kırmızı
* 2009: Canım Ailem
* 2005: Hırsız Polis
* 2003: Bir İstanbul Masalı
* 2002: Bana Abi De
* 2002: Havada Bulut
* 2002: Aslı ile Kerem
* 2002: Koçum Benim
* 2001: Dünya Varmış
* 1998: İkinci Bahar
* 1998: Çiçeği Büyütmek

==קישורים חיצוניים==

* 

== הערות שוליים ==

קטגוריה:שחקני קולנוע וטלוויזיה טורקים
קטגוריה:טורקים שנולדו ב-1975
Sympathetic Nervous System

Sympathetic Nervous System (בעברית: מערכת העצבים הסימפתטית) הוא אלבום האולפן השלישי של הזמרת-יוצרת הישראלית נינט טייב. האלבום יצא לאור ב-30 במאי 2012, על ידי חברות התקליטים הליקון.

==רקע והפקה==
האלבום הוקלט בקיץ 2011 באולפני Motor Museom Studio בליברפול והופק על ידי המפיק הבריטי מייק קרוסי, שהפיק בין היתר אלבומים גם לארקטיק מאנקיז, סופי אליס בקסטור ג'ייק באג ואחרים.
כל שירי האלבום, בשפה האנגלית, נכתבו והולחנו על ידי טייב. באלבום מנגנים טייב עצמה, חברי להקת רוקפור והצ'לנית מאיה בלזיצמן.
מהאלבום שוחררו שני סינגלים - I C U ו What Are You People, שלא זכו להשמעות רבות בתחנות הרדיו.

לעומת חוסר ההצלחה המסחרית של האלבום, הביקורות עליו היו ברובן טובות. עינב שיף כתב: "אחרי האזנות רבות ל-"Sympathetic Nervous System", אפשר כבר להשלים עם המציאות הזו: ממילא נינט טייב גדולה על ישראל". אסף נבו ב-mako: "רוקרית חכמה, אמיצה והכי קולית, שעושה מוזיקה חופשית ומענגת". גם רז ישראלי כתב לעיתון 'מעריב': "אלבום רוק נשי אינטליגנטי, ישיר ועוקצני, כולו נינט טייב בביטחון עצמי מלא ובלי להתחנף".

==רשימת רצועות==

==קישורים חיצוניים==

* 
* 
* 
* איתי קדוסי, [http://maamul.sapir.ac.il/2012/06/22/הנסיכה-מקרית-גת-כבר-לא-נחמדה/ הנסיכה מקרית גת כבר לא נחמדה], באתר מעמול, 22 ביוני 2012

קטגוריה:אלבומי 2012
קטגוריה:אלבומי נינט טייב
קטגוריה:אלבומים באנגלית
קטגוריה:אלבומי רוק ישראליים
קטגוריה:אלבומי חברת הליקון
חוקת רומניה 1866

חוקת 1866 (ברומנית: Constituția din 1866) נחשבת לחוקה הראשונה שחוקקו לעצמם הרומנים. החוקה, המבוססת על חוקת בלגיה (1831), שנחשבה באותה תקופה לחוקה מתקדמת מאוד, נועדה להתאים את חוקי רומניה לשינוי השלטוני, שנוצר בעקבות הדחת אלכסנדרו יואן קוזה והבאתו של הנסיך הגרמני, שיתפרסם לימים כקרול הראשון, מלך רומניה, מייסד בית המלוכה הרומני. חוקת 1866 החליפה את המעמד המתפתח של הסכמת פריז.

== השינויים העיקריים בחוקה ==
* החוקה החדשה הפכה את הנסיכויות הרומניות למונרכיה העוברת בירושה.
* החוקה קבעה שהממשל יהיה ייצוגי ואחראי.
* החוקה קבעה את הפרדת הרשויות.
* נקבע מערכת בחירות המבוססת על זכות בחירה לרומנים בעלי רכוש.

== שינויים בחוקת 1866 ==
חוקת 1866 הוחלפה על ידי חוקת רומניה 1923, אך במהלך שנות קיומה הוכנסו בה כמה שינויים.
* ב-1879 הוכנס שינוי בסעיף 7, הסעיף שהתנה את קבלת האזרחות הרומנית בהשתייכות לדת הנוצרית.
* ב-1884 הוכנס שינוי קל במבנה השיטה האלקטורלית.
* ב-1917 בוטל הסעיף שהכריז על בעלות הרכוש כמקודשת ובלתי ניתנת לפגיעה, שונו הסעיפים 57 ו-67, כדי לאפשר שינוי השיטה האלקטורלית וביצוע הרפורמה האגררית על ידי מתן קרקעות לחיילים.

== קישורים חיצוניים ==
* [http://legislatie.resurse-pentru-democratie.org/constitutie/constitutiunea-din-1866.php החוקה הרומנית של 1866] 
* [http://www.historia.ro/exclusiv_web/general/articol/constitutia-1866-adoptata-suzeranitate-otomana חוקת 1866 שהתקבלה תחת ריבונות עות'מאנית] - מאמר של גריגורה אדריאנה דיאנה בכתב העת Historia 
* [http://books.google.co.il/books?id=Ygo76K_NAjkC&pg=PA505&lpg=PA505&dq=constitutia+otomana+1876&source=bl&ots=rLYEnlWmD2&sig=ORXvRxgQfOHLV7k0urdlzK6yGI8&hl=iw&sa=X&ei=blMuVNe7CoL5aP_AgYAJ&ved=0CEkQ6AEwBQ#v=onepage&q=constitutia%20otomana%201876&f=false Seton-Watson, R. W., "O istorie a românilor" עמודים 261 - 264] 

1866
קטגוריה:חוקות
מחוזות מסצ'וסטס

במדינת מסצ'וסטס שבארצות הברית ישנם 14 מחוזות.

הגדול שבמחוזות מסצ'וסטס הוא מחוז ווסטר (3,919 קמ"ר), הקטן שבהם הוא מחוז ננטאקט (124 קמ"ר), והמאוכלס שבהם הוא מחוז מידלסקס (כ-1,503,085 תושבים נכון ל-2010). עיר הבירה, בוסטון, נמצאת במחוז סאפוק.

==רשימת המחוזות==
הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

מפת מחוזות מסצ'וסטס
מפת צפיפות אוכלוסין של מסצ'וסטס עם חלוקה למחוזות. מעודכן על סמך נתוני מפקד האוכלוסין של 2010
{| class="wikitable sortable"
|-
! מחוז
! שם בשפת המקור
! מושב המחוז
! שנת הקמתהמחוז
! data-sort-type="number" | אוכלוסייה נכון לשנת 2010
! data-sort-type="number" | שטח(קמ"ר)
! תמונה
|-
| מחוז מידלסקס|| style="direction:ltr;" | Middlesex County|| קיימברידג' ולוול || 1643 || 1,503,085 || 2,134 |-
| מחוז ווסטר|| style="direction:ltr;" | Worcester County||ווסטר||1731||798,552||3,919|-
| מחוז אסקס|| style="direction:ltr;" | Essex County||סיילם ולורנס||1643||743,159||1,290|-
| מחוז סאפוק|| style="direction:ltr;" | Suffolk County||בוסטון||1643||722,023||150|-
| מחוז נורפוק|| style="direction:ltr;" | Norfolk County||דדהאם||1793||670,850||1,036|-
| מחוז בריסטול|| style="direction:ltr;" | Bristol County||טאונטון||1685||548,285||1,440|-
| מחוז פלימות'|| style="direction:ltr;" | Plymouth County||פלימות' וברוקטון||1685||494,919||1,712|-
| מחוז האמפדן|| style="direction:ltr;" | Hampden County||ספרינגפילד||1812||463,490||1,601|-
| מחוז בארנסטייבל|| style="direction:ltr;" | Barnstable County||בארנסטייבל||1685||215,888||1,026|-
| מחוז המפשייר|| style="direction:ltr;" | Hampshire County||נורת'המפטון||1662||158,080||1,370|-
| מחוז ברקשייר|| style="direction:ltr;" | Berkshire County||פיטספילד||1761||131,219||2,411|-
| מחוז פרנקלין|| style="direction:ltr;" | Franklin County||גרינפילד||1811||71,372||1,818|-
| מחוז הדיוקס|| style="direction:ltr;" | Dukes County||אדגרטאון||1695||16,535||269|-
| מחוז ננטאקט|| style="direction:ltr;" | Nantucket County||ננטאקט||1695||10,172||124|}

== קישורים חיצוניים ==
 

קטגוריה:מסצ'וסטס
מסצ'וסטס
קטגוריה:מסצ'וסטס: גאוגרפיה
תגובה מאוחרת

תגובה מאוחרת הוא סרט קולנוע שכתב, ביים והפיק שמואל קלדרון משנת 2004. 

==תקציר העלילה==
מני ליאור מילר, הוא הבעלים והמנהל של מועדון לילה ביחד עם שישו שי גולדשטיין, חברו הטוב מגיל 12, ביחד הם עורכים הופעות במועדון. בתום העבודה מני הולך להמר על קלפים ומפסיד כסף רב. מני היה נשוי בעבר לקארין (נינה קוטלר), שאחרי שנקלע לחובות ונקלע למשבר נפשי, עזבה אותו ללונדון. בתחילת הסרט קארין חוזרת אליו מאנגליה ומלחמת המפרץ פורצת.

יום אחד מני לווה כסף, ובלילה הוא מסתובב ברחובות העיר הריקים ומפזר שטרות של כסף לכל עבר. אחר-כך הוא מדמיין שהוא פוסע ברחובות לבנון עם המחלקה שלו והם נלחמים במחבלים. באותו הלילה מני מאושפז בבית חולים לחולי נפש, בתחילה נדמה לו שהערבים שבו אותו ומענים אותו.

ד"ר רוני עופר (שמואל קלדרון), מנהל המחלקה הפסיכיאטרית, מטפל במני, אולם הוא אינו יכול לסייע לו, מכיוון שבמפגשים הראשונים ביניהם מני מסרב לדבר. באחת הפגישות עם ד"ר עופר מני מספר מה שהוא לא סיפר לאיש - על החוויה הטראומתית שעברה עליו במלחמת לבנון הראשונה, לפני חופשת השחרור שלו. הוא יצא בראש שמונה חיילים להניח מטענים בוואדי מוזלם, שבדרכו עוברות חוליות מחבלים. הם הניחו את המטענים וברגע שפנו אחורה היה פיצוץ אדיר, נפתחה עליהם אש תופת. מני ניסה להזעיק עזרה בקשר, אבל העזרה בוששה להגיע והוא הרגיש חסר אונים, תוך שהוא מריח את הבשר החרוך, שומע את זעקות הפצועים ורואה חלקי גופות מפוזרות בשטח. כשהחילוץ הגיע כל החיילים כבר נהרגו, פרט לקובי שהתעוור ומני היחידי שיצא בריא מהמקום ומאז הוא כועס על עצמו על כך שנשאר בחיים בעוד שחבריו נהרגו.

בסיום הסרט מני משתחרר מבית החולים. הוא הולך לפגוש את קובי (מאור כהן), חברו מהמלחמה, שהתעוור, איתו לא שוחח במשך עשר שנים.

==אודות ההפקה==

צילומי המועדון התקיימו במועדון ברחוב יהודה הלוי, שהיה בעבר מועדון הפינגווין. הצילומים בביתו של מני נערכו בביתו האמיתי של ליאור מילר שמגלם את דמותו.

השחקנים ערכו הכנות לסרט במרכז הרפואי לבריאות הנפש אברבנאל. הסצינות בבית החולים הפסיכיאטרי צולמו במשך חודש וחצי במחלקה סגורה בבית החולים כפר שאול. זהו אותו בית החולים בו היה מאושפז קלדרון עצמו והסרט מתאר חוויות שהוא עבר שם. קלדרון עבד עם השחקנים והדגים להם את השפעת הכדורים על הפיזיות של החולים – הם תשושים, הולכים בכבדות, בקושי מתנועעים
קלדרון מספר ב"מאחורי הקלעים" בדיוידי של הסרט: "זה קלדרון מא' ועד ת', זה פריים ראשון עד סוף הסרט קלדרון, זה שיקוף שלי, זה כמו רנטגן, זה אני."

בעוד שקלדרון עצמו השתתף במלחמת יום הכיפורים, הרי שמני גיבור הסרט נלחם במלחמת לבנון הראשונה.

ליאור מילר היה סמל בגולני ושירת בלבנון ובדומה למני עבד גם הוא כתקליטן.

מיכה שטרית שר את שיר הנושא "יום טוב", אותו גם כתב והלחין.

==שחקנים==

{|class="wikitable"
|-
! שחקן !! דמות
|-
| ליאור מילר
| מני
|-
| נינה קוטלר
| קארין
|-
| שי גולדשטיין 
| שישו
|-
| מאור כהן
| קובי
|-
| שמואל קלדרון
| ד"ר רוני עופר 
|-
| מעין קרת
| בת שבע 
|-
| ליאת אקטע
| ריקי
|-
| יוני זיכהולץ 
| דידי 
|-
| ערן שדר
|
|-
| שמואל וולף 
| 
|-
| עידו מוסרי 
|
|-
| שיש קולר
| שרגא 
|-
| קובי שטמברג 
| סימון 
|-
| מתי אטלס 
| בעל מאפייה
|-
| יונתן קלדרון
|
|-
| חיים זנאתי
|
|-
| דני מוזס
| 
|-
| סיגל לייבוביץ'
|
|-
| ורוניקה גוטליב-כספי 
| 
|-
| רן זמיר 
| 
|-
| חגי אייד
| 
|-
| אשרף פרח
| 
|-
| קמילה טרבלוב
| 
|-
| סאלים מרעי 
| 
|-
| מיטל זכריה 
| 
|-
| איברהים סקאלה 
| 
|}

==קישורים חיצוניים==

ביקורות
* 
* 
==הערות שוליים==

קטגוריה:סרטי 2004
קטגוריה:סרטים ישראליים
קטגוריה:סרטים ישראליים משנת 2004
הספר השחור (יזידי)

הספר השחור (בכורדית: مسحە‌فا ڕه‌ش; מצחאף ראש) הוא אחד משני ספרי האמונה של הדת היזידית, לצד ספר ההתגלות היזידי ("כתאב קילווה"). שני הספרים כתובים בניב קורמאנג'י (ניב של כורדית).

==תוכן הספר ==
לפי האמונה היזידית הספר, שאיננו מחולק לפרקים, מכיל את דברי האל, שנמסרו כאשר ירד מהר שחור. חלקו הראשון של הספר מכיל את מיתוס הבריאה היזידי. לפי מיתוס זה נבראו בראשית הפנינה הלבנה (היא העולם) ושבעת המלאכים ובראשם "מלאכּ טאוס", מלאך הטווס. האל ציווה על המלאכים להביא אבק ואדמה מהארץ ולבנות את גופו של אדם. אז טאוס מאלכ נפח באדם נשמת רוח חיים ולימד את האדם להתפלל לשמש המייצגת את האל העליון. מתוך ציות לאל, שציווה את המלאכים לא להשתחוות לשום ישות פרט אליו, לא השתחווה טאוס מלאכ לאדם, שעה שהמלאכים האחרים עשו זאת. לאחר מכן מסופר על נפילתו של האדם, בריאת עזר-כנגדו (אשה בדמות חווה) וגירושם מגן העדן.

חלקו השני של הספר מפרט את שמותיהם של מלכים יזידיים ורשימת כללי "כשרות" ובהם מאכלות אסורים וכללי טאבו בנוגע להיגיינה אישית. הספר מסתיים בגרסה שנייה, שונה, של סיפור הבריאה.

== טקסט הספר ==
לפי האמונה היזידית, הטקסט המקורי של הספר מצוי בכפר קסר טז א-דין; אולם חוקרים מודרניים תמימי דעים שהספר פורסם בכתב לראשונה בראשית המאה ה-20, לאחר שתוכנו הועבר במשך דורות בעל-פה וכותביו היו מלומדים שאינם בני הדת היזידית.

== קישורים חיצוניים ==

* טקסט מלא של הספר 
* [http://www.sacred-texts.com/asia/sby/sby11.htm גרסה נוספת של התרגום לאנגלית, כולל חלוקה לפרקים נושאיים שאיננה במקור]
* [https://archive.org/details/ldpd_10421936_000 מקור סורי לספר השחור, נדפס ב-1896]
*טקסט המקור בתעתיק לאותיות עבריות, באתר ויקיטקסט

==הערות שוליים==

קטגוריה:יזידים
קטגוריה:כתבי קודש
בניהו שמואלי

ישיבת נהר שלום בסמוך ל[[שוק מחנה יהודה בירושלים. (2019)]]
הרב בניהו יששכר שמואלי (נולד בכ' בתשרי ה'תשכ"א, 11 באוקטובר 1960) הוא ראש ישיבת המקובלים "נהר שלום" בירושלים.

==ביוגרפיה==
נולד וגדל בירושלים, בנו של המקובל הרב שלום שמואלי. בגיל 11 החל ללמוד בישיבת פורת יוסף. למד אצל הרבנים יהודה צדקה ובן-ציון אבא-שאול. בהפסקת הצהריים למד עם המקובל הרב יוסף וולטוך, ונסע מדי שבוע לרב מאיר אבוחצירא באשדוד.

לאחר שנישא למד בכולל פורת יוסף. לאחר פטירת הרב מרדכי שרעבי (ה'תשמ"ד, 1983), הזמינו אביו לפתוח כולל אברכים בישיבת "נהר שלום". עד לפטירת אביו עמד איתו בראשות הישיבה בשכונת נחלאות בירושלים.

במשך שנים למד קבלה במוצאי שבת עם הרב יצחק כדורי.

מסוף שנות ה-90 מסר שיעורים בערוץ דר וסוחרת כמקדים לרב עובדיה יוסף. מדי יום ראשון מוסר שיעור בספר הזוהר על פרשת השבוע המועבר בלוויין, ובשידור חוזר ברדיו קול ברמה.

==קישורים חיצוניים==
* [http://www.neharshalom.co.il אתר ישיבת נהר שלום]
* 
* [http://www.kikarhashabat.co.il/tag.php?t=%D7%94%D7%A8%D7%91+%D7%91%D7%A0%D7%99%D7%94%D7%95+%D7%A9%D7%9E%D7%95%D7%90%D7%9C%D7%99 כתבות על הרב שמואלי באתר כיכר השבת]
* 
* 

==הערות שוליים==

קטגוריה:רבנים חרדים ישראלים
קטגוריה:רבנים ספרדיים ישראלים
קטגוריה:מקובלים ישראלים
קטגוריה:ראשי ישיבה ספרדיים
קטגוריה:ראשי ישיבות לקבלה
קטגוריה:בוגרי ישיבת פורת יוסף
קטגוריה:ישראלים שנולדו ב-1960
פורת' (נהר)

נהר פורת (באנגלית: River Forth; בגאלית סקוטית: Uisge For או Abhainn Dubh) הוא נהר בסקוטלנד. אורכו כ-47 קילומטרים והוא אחד הנהרות הגדולים בדרומה של סקוטלנד.

הנהר נשפך ללשון הים של פורת'.

לגדות הנהר מספר ערים וישובים, כשגדולה ביניהם היא העיר סטירלינג.

==קישורים חיצוניים==

* 

קטגוריה:סקוטלנד: נהרות
ספר ההתגלות היזידי

ספר ההתגלות (בכורדית: کتێبی جلوە; כִּתאב ג'לוה או כְתֵבֵ ג'ילווה) הוא אחד משני ספרי האמונה של הדת היזידית (השני הוא הספר השחור). שני הספרים כתובים בניב הקורמאנג'יי של כורדית.

== תוכן הספר ==
הספר מחולק לחמישה פרקים:
# טבעו של האל והדוקטרינה של הדת
# כל יכולתו של האל
# המשך כל יכולתו של האל והנהגת האל
# אזהרה נגד ה"אחרים", "החיצוניים" נושאי הרוע 
# דברי הטפה לאמונה 

מרכיב מרכזי בספר הוא דברי אזהרה בפני כתבי קודש, הדגשה שהאל איננו זקוק להם ואזהרה שהם עלולים להיות מושחתים על ידי כוחות הרוע.

== טקסט הספר ==
לפי האמונה היזידית כולל הספר את דבריו של מלאכ טאוס (מלאך הטווס) כפי שנמסרו לאדם הראשון. הטקסט המקורי של הספר מצוי, לפי האמונה היזידית בכפר ביידן אולם חוקרים מודרניים תמימי דעים שהספר פורסם בכתב לראשונה בראשית המאה ה-20, לאחר שתוכנו הועבר במשך דורות בעל-פה ושמי שכתב אותו היו מלומדים שאינם בני הדת היזידית.

== קישורים חיצוניים ==
* טקסט מלא של הספר 
* [http://www.sacred-texts.com/asia/sby/sby05.htm טקסט הספר, מחולק לפרקים] 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:יזידים
קטגוריה:כתבי קודש
אנדרטת גדוד רפואה 281

אנדרטת גדוד רפואה (גר"פ) 281 נמצאת במושב אלי-עד בדרום רמת הגולן.
== היסטוריה ==
גר"פ 281 הוקם בפברואר 1973 כחלק מאגד תחזוקה 850 של אוגדה 146 בפיקודו של מוסה פלד. האוגדה ישבה בפיקוד המרכז, ושימשה כעתודה מטכלי"ת.

ב-יולי 1973 מונה רס"ן ד"ר אשר פורת, בעל עיטור העוז מפעולת כראמה, לממלא מקום מפקד הגר"פ, לאחר שמפקדו הקבוע נסע להשתלמות בארצות הברית. בספטמבר 1973 הוא ערך אימון שלדי של הגדוד במחנה צאלים.

עם פרוץ מלחמת יום הכיפורים, ב-6 באוקטובר 1973, כשהתברר מצבם הקשה של כוחות צה"ל ברמת הגולן, הוחלט להעלות את האוגדה לצפון. במשך ה-7 באוקטובר 1973 הייתה האוגדה בתהליך שינוע לצפון, ביחד עם כוחות הלוגיסטיקה שלה, שבמסגרתם פעל גר"פ 281. קרב הבלימה של האוגדה החל ב-8 באוקטובר 1973, ובתאריך זה החל הגר"פ לטפל בפצועים. הפלוגה הכירורגית נפרשה ליד צומת אל-על (כיום - צומת אלי-עד), ובמקום הוקם אוהל גדול לטיפול בפצועים בו הוגשה עזרה ראשונה ובוצעו ניתוחים דחופים.

האוהלים היו מסומנים במגיני דוד אדומים. הסורים ידעו על סמך זה ועל פי תנועת המסוקים, כי במקום נמצא בית חולים שדה גדול.

ב-10 באוקטובר 1973 הצליחו כוחות צה"ל להדוף את הכוחות הסורים מרמת הגולן. באותו יום הובאו לבית חולים שדה בצומת אל על פצועים רבים, ומסוק נחת לפנות אותם. הסורים פתחו בהפגזה על הצומת, שנמשכה כעשרים דקות. המסוק הצליח להמריא כשזגוגיתו מנופצת מפגיעת רסיס. בהפגזה נהרגו 18 חיילים ו-70 נפצעו. בין ההרוגים היו 10 מחיילי הגר"פ ובהם הרופא סגן ד"ר , ואח חדר הניתוח, סגן , שהמשיכו לטפל בפצועים למרות ההפגזה. הם נהרגו מרסיסים שחדרו לאוהל חדר הניתוח. שניהם קבלו את צל"ש הרמטכ"ל לאחר מותם.

האנדרטה נמצאת בתוך מושב אלי-עד. היא הוקמה ביוזמת אנשי הגר"פ בראשות מפקדו במלחמה, ד"ר אשר פורת, והיא מתוחזקת על ידי אנשי המושב. לשמותיהם של עשרת ההרוגים במלחמת יום הכיפורים נוספו שמות של שני חיילי הגדוד שנהרגו בלבנון.

==לקריאה נוספת==
*אשר (קרלוס) פורת: חלוק לבן כומתה שחורה; הוצאת הקיבוץ המאוחד, עמ' 319 - 324, 2011

==קישורים חיצוניים==

* [http://www.izkor.gov.il/en_763683144c252220bc6e2cc2a0cb0a29 גלעד לנופלים מגדוד הרפואה], אליעד - תיאור האנדרטה באתר "יזכור"

==הערות שוליים==

גדוד רפואה 281
קטגוריה:חיל הרפואה
קטגוריה:החזית הסורית במלחמת יום הכיפורים
קטגוריה:מלחמת יום הכיפורים: אנדרטאות
אורי אורון

אורי אורון (נולד ב-1967) הוא קצין צה"ל במילואים בדרגת תת-אלוף, המכהן כמנהל סוכנות החלל הישראלית. שירת בחיל האוויר כראש להק המודיעין וכמפקד בסיס חצור.

== ביוגרפיה ==
אורון נולד וגדל בקיבוץ להב, בנם של נילי וחיים אורון. בשנת 1985 התגייס לחיל האוויר וסיים קורס טיס מס' 117 במגמת קרב. מילא מספר תפקידי פיקוד בחיל ובין היתר שימש כמפקד טייסת 102 (2003-2005), כמפקד טייסת 110 (2005-2007), ראש מחלקה בלהק האוויר (2007-2009) וכמפקד בסיס חצור (2009-2011). לאחר מכן קודם לדרגת תא"ל ושירת כראש חטיבה באגף המבצעים. אורון לחם במבצע צוק איתן והשתלם במכללה לביטחון לאומי. ב-2015 מונה לראש להק המודיעין. במהלך כהונתו ערך חיל האוויר תקיפות רבות של מטרות בשטח סוריה.

מאז השחרור מצה"ל אורון בנה וניהל את התחום האופרטיבי בחברת הסטארט-אפ SparkBeyond המפתחת טכנולוגיה לפתרון בעיות בכלים של בינה מלאכותית (AI) וב-13 בספטמבר 2021 משרד המדע עדכן על מינויו לתפקיד מנהל סוכנות החלל הישראלית.

אורון בוגר המכללה לפיקוד ומטה של חיל האוויר של ארצות הברית, בעל תואר ראשון מאוניברסיטת אובורן מאלבמה (1997) ובעל תואר שני במדיניות ביטחון לאומי מאוניברסיטת חיפה (2015).

אורי אורון נשוי לגלית ואב לבן ושלוש בנות.

==קישורים חיצוניים==
*
* 
* 
* 
* 

==הערות שוליים==

קטגוריה:טייסי חיל האוויר הישראלי
קטגוריה:מפקדי בסיס חצור
קטגוריה:ראשי להק המודיעין
קטגוריה:תתי-אלופים בחיל האוויר
קטגוריה:בוגרי אוניברסיטת אובורן
קטגוריה:להב (קיבוץ): אישים
קטגוריה:ישראלים שנולדו ב-1967
מלאכ טאוס

תבליט קיר המתאר את מלאכ טאוס
מָלֶאכּ טָאוּס (בכורדית: مەلیک تاووس או טאוס מאלכ וכן טוואסי מאלכ), מלאך הטווס, הוא הדמות המרכזית בדת היזידית ולפי אמונתם יסוד קדום בכל הדתות, יוצרו ושליטו האמיתי של העולם. עם זאת, טאוס מאלכ איננו האל העליון, אלא יצירו. האל הכול-יכול וחסר הדמות יצר את טאוס מאלכ כאוואטאר, דמות שדרכה יוכל להתבטא בעולם הפיזי ודרכה יוכל לברוא אותו ולהנהיגו. מלאכ טאוס נקרא "מלך העולם" ושותף לבריאה, ולפיכך, עקב השפעה נוצרית ומוסלמית, שמו נכרך עם השטן. תפיסתם של היזידים כעובדי השטן הובילה לרדיפתם על ידי נוצרים ומוסלמים. לפי האמונה היזידית, מייסד הדת, שייח' עדי אבן מסאפר הוא התגשמות של מלאכ טאוס.

== מיתוס הבריאה ==
לפי מיתוס הבריאה היזידי בספר השחור, בראשית נבראה הפנינה הלבנה (היא העולם). לאחר מכן יצר האל מאורו את מלאכּ טאוס ושישה מלאכים עוזרים נוספים. לפי הדוקטרינה כל השבעה הם חלק מן האל ולא נפרדים ממנו (השתברויות של אור האל, כמו שצבעי קשת בענן הם השתברות אור). מאלכ טאוס מזוהה עם הצבע הכחול ובו-בזמן הוא גם מקורם של כל שאר הצבעים/המלאכים. המלאכים נוצרו לפי ימות השבוע, כאשר מאלכ טאוס נוצר ביום ראשון. על מנת ליצור ולהפרות את העולם, שתלו מאלכ טאוס והמלאכים צמחייה בפנינה שהפכה לארץ. כאשר ירד מאלכ טאוס לארץ בגוף פיזי הפכה הקשת בענן לציפור ענקית ומרובת-צבעים: טווס. מלאכ טאוס והמלאכים יצרו אז מאבק ו חול ואדמה את גופו של אדם. אז טאוס מאלכ נפח באדם נשמת רוח חיים ולימד את האדם להתפלל לשמש, המייצגת את האל העליון. הדברים שלימד מאלכ טאוס את אדם הראשון מרכיבים את ספר ההתגלות היזידי, שעבר במשך הדורות בעל-פה. מתוך ציות לאל, שציווה את המלאכים לא להשתחוות לשום ישות פרט אליו, לא השתחווה טאוס מלאכ לאדם, שעה שהמלאכים האחרים עשו זאת. בכך עמד מלאכ טאוס בניסיון.

== זיהוי עם השטן והרוע ==
"המלאך שסירב להשתחוות", "מלך העולם", השותף לאל בבריאה, הפך מזוהה עם לוציפר, השטן באמונה הנוצרית – המלאך שהיה במעמד רם מכל שאר המלאכים, המרה את פי האל ונפל משמיים. שמו תורגם לערבית שיטאן (شيطان), המוזכר בקוראן כשמו של השטן, שם שהיזידים מנועים מלבטא כחלק מאמונתם. מלאכ טאוס נמנע מלהשתחוות לאדם, לפי רצון האל, אולם בקוראן השטן הוא זה שסירב להשתחוות לאדם. הטווס נחשב לציפור מרושעת, בעלת אינספור עיניים מוזרות ואנדרוגינוס (חסרת מין, או שילוב של זכר ונקבה). מקורו של הרוע, לפי היזידים, איננו במלאכ טאוס אלא בנפש האדם ועל האדם להתמודד עם הרוע שבתוכו. אולם, בעוד האל העליון מושלם לחלוטין ולא ידע מעולם רוע, מלאכ טאוס התמודד עם רוע וספק ולפיכך יכול להיות קשוב לתפילת האדם ולהדרכתו בנושא ההתמודדות עם הרוע.

== קישורים חיצוניים ==

* מידע מאתר yeziditruth.org
** [http://www.yeziditruth.org/the_peacock_angel מלאך הטווס], 
** [http://www.yeziditruth.org/more-about-the-peacock-angel עוד על מלאך הטווס]
** [http://www.yeziditruth.org/the-peacock-angel-in-other-religions מלאך הטווס בדתות אחרות]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:יזידים
קטגוריה:מלאכים
קטגוריה:יצורים מיתולוגיים
הבורסה לניירות ערך בשאנגחאי

הבורסה לניירות ערך בשאנגחאי (באנגלית: The Shanghai Stock Exchange או SSE, בסינית: 上海证券交易所, פין-יין: Shànghǎi zhèngquàn jiāoyì suǒ) היא בורסה לניירות ערך הממוקמת בשאנגחאי, סין. היא אחת משתי בורסות הפועלות באופן עצמאי בסין, כאשר השנייה היא בורסת שנג'ן.

היא אחת מהבורסות הגדולות בעולם (מקום 3 בהון כולל בסך של 7.62 טריליון דולר, נכון ליולי 2021).

בניגוד לבורסת הונג-קונג, היא לא פתוחה באופן מלא למשקיעים זרים הודות לפיקוחים כלכליים הנעשים על ידי ממשלת סין.

הבורסה כפופה לוועדה הסינית לרגולצית השקעות (CSRC).

== קישורים חיצוניים ==

* 

קטגוריה:סין: כלכלה
שאנגחאי
הבורסה לניירות ערך בהונג קונג

הבורסה לניירות ערך בהונג קונג (באנגלית: The Hong Kong Stock Exchange, או SEKH\HKEx) היא בורסה לניירות ערך הממוקמת בהונג קונג, סין שהוקמה בשנת 1891. 

היא הבורסה השנייה בגודלה באסיה לאחר בורסת טוקיו.

נכון לסוף 2013 היו בה 1615 חברות רשומות, מתוכן 776 חברות סיניות ו-737 מהונג קונג.

== קישורים חיצוניים ==

* 

קטגוריה:סין: כלכלה
הונג-קונג
קטגוריה:חברות הנסחרות בבורסה לניירות ערך בהונג-קונג
רובין לי

רובין לי (באנגלית: Robin Li, בסינית מפושטת: 李彦宏, פין-יין: Lǐ Yànhón; נולד ב-17 בנובמבר 1968) הוא מיליארדר ויזם אינטרנט סיני אשר התפרסם בעיקר עקב הקמת מנוע החיפוש הסיני BaiDu.

לי למד ניהול מערכות מידע באוניברסיטת פקין (Peking University) ולמד לתואר שני באוניברסיטת באפלו (University at Buffalo). בשנת 2000 הו ייסד, יחד עם אֶריק שוּ (Eric Xu) את מנוע החיפוש Baidu. הוא מכהן כמנכ"ל החברה מאז 2004. החברה נרשמה ב-NASDAQ, באוגוסט 2005.

== קישורים חיצוניים ==

== הערות שוליים ==

קטגוריה:מייסדי חברות טכנולוגיה סינים
קטגוריה:אנשי עסקים סינים
קטגוריה:מיליארדרים סינים
קטגוריה:בוגרי אוניברסיטת באפלו
קטגוריה:בוגרי אוניברסיטת פקין
קטגוריה:סינים שנולדו ב-1968
עדי אבן מסאפר

קברו בעיר לאיש בצפון עיראק
שייח' עדי אבן מֻסַאפִר אל-אוּמּי (בערבית: عدي بن مسافر الاموي; בכורדית: شێخ ئادی کوڕی موسافیری ئومەوی; נפטר ב-1162) היה מייסד הדת היזידית, צאצא של החליף מרואן הראשון מבית אומיה. נולד בשנות ה-70 של המאה ה-11 ליד בעלבכ שבלבנון המודרנית. לפי האמונה היזידית, הוא התגשמות של מלאכ טאוס – מלאך הטווס, הדמות הראשית באמונה היזידית. קברו בכפר לאלש בצפון עיראק מהווה מקום פולחן ועלייה לרגל עבור היזידים. חובה על כל יזידי לעלות פעם בחייו לקברו של שייח' עדי.

את שנות נעוריו ובחרותו עשה שייח' עדי בבגדאד, שהייתה מרכז חכמה ותרבות. לאחר מכן התבודד כדרוויש סופי סגפן בהרי כורדיסטן מצפון למוסול. למרות נסיונותיו להבדל מהאוכלוסייה המקומית נודע כעושה ניסים, יועץ נבון ובעל כוחות ריפוי. שייח' עדי יצר מסדר סופי שנקרא על שמו, אל-עדוואיה ששילב אמונות מדתות שונות באזור והחל להטיף את תורתו בסביבה, בעיקר לעניים שבאו להיעזר בו ולהתייעץ עמו.

לאחר מותו היה אחיינו, סאחר אבו אל-ברכאת, לראש המסדר הסופי ולמנהיג היזידים.

== קישורים חיצוניים ==

* מידע מאתר yeziditruth.org
** [http://www.yeziditruth.org/yezidi-reformer-sheikh-adi שייח' עדי - חלק ראשון]
** [https://web.archive.org/web/20140921103746/http://www.yeziditruth.org/yezidi-reformer-sheikh-adi-ii שייח' עדי - חלק שני]
** [https://web.archive.org/web/20140921103750/http://www.yeziditruth.org/yezidi-reformer-sheikh-adi-iii שייח' עדי - חלק שלישי]
** [https://web.archive.org/web/20140921103755/http://www.yeziditruth.org/yezidi-reformer-sheikh-adi-iii-2 שייח' עדי - חלק רביעי]
** [https://web.archive.org/web/20140921103801/http://www.yeziditruth.org/yezidi-reformer-sheikh-adi-v שייח' עדי - חלק חמישי]

קטגוריה:ערכים שבהם תבנית בריטניקה אינה מתאימה
קטגוריה:יזידים
קטגוריה:סופיות
קטגוריה:אנשי דת
קטגוריה:בית אומיה
קטגוריה:ילידי 1073
קטגוריה:נפטרים ב-1162
אייסף - הקרן הבינלאומית לחינוך

אייסף - הקרן הבינלאומית לחינוך היא ארגון חברתי ציוני וקרן מלגות פרטית מהוותיקות בישראל. הקרן נוסדה בשנת 1977 על ידי אדמונד ספרא, רעייתו לילי ספרא ונינה ווינר, ופועלת בשיתוף המוסדות האקדמיים ושותפים נוספים, במטרה לפתח מצוינות חברתית-אקדמית ולצמצם פערים חברתיים בישראל.[[סמלילו הקודם של ארגון "אייסף", ששימש עד אוקטובר 2017]]
== פעילות ==
סטודנטית במהלך פעילות חונכות צילום-אמנון גוטמן
חברת אייסף בפרויקט גשר לאקדמיה צילום ברכה ג'ורנו
שיטת הפעילות בארגון כוללת:
* ליווי אישי ותמיכה מהתואר הראשון ועד לפוסט דוקטורט 
* תוכנית מנהיגות לפיתוח מודעות חברתית
* ליווי רגשי לסטודנטים שהם דור ראשון להשכלה גבוהה
* תוכנית פרויקטים להתנדבות ומעורבות חברתית בפריפריה
* ארגון בוגרים ליצירת נטוורקינג והשפעה חברתית
הענקת מלגות הצטיינות על שם שופט בית המשפט העליון אדמונד לוי ז"ל צילום - עופר עמרם

ארגון הבוגרים של הקרן מונה, בשלהי העשור השני של המאה ה-21, אלפי חברים, ביניהם פרופ' ניר קידר המכהן כיו"ר הוועד המנהל של אייסף, פרופ' רוני גמזו, פרופ' יפעת ביטון, פרופ' יוסי יונה, פרופ' ניסים מזרחי, פרופ' מאיר בוזגלו, פרופ' עמי מויאל, ד"ר שמחה גתהון, איש העסקים אלי אלעזרא, ראש מועצת ירוחם לשעבר טל אוחנה, חברת הכנסת מירב בן ארי, חבר הכנסת אלי דלל ומהווה רשת חברתית ומקצועית<ref></ref>.

== תוכנית המלגות הבינלאומית == 
מדי שנה מעניקה אייסף מלגות למימון לימודי דוקטורט ופוסט דוקטורט במוסדות אקדמיים בעולם (בהן מלגת אייסף-פולברייט)<ref></ref>, במטרה לקדם את המחקר בישראל ולסייע לחוקרים מהפריפריה להשתלב באקדמיה בישראל. עד כה סיימו למעלה מ-1,000 בוגרי אייסף בחו"ל את לימודיהם באוניברסיטאות כגון הארוורד, ייל, קולומביה, שיקגו, MIT וסטנפורד. 

== הענקת משואה למייסדת השותפה של אייסף הגב' נינה ווינר ==
בשנת 2023 נבחרה נינה ווינר מייסדת שותפה ויו"ר הכבוד של הקרן להדליק משואה בטקס הדלקת המשואות בהר הרצל לרגל חגיגת שנת ה-75 למדינת ישראל על תרומתה לצמצום פערים בישראל בזכות הקרן שסייעה לאלפי בני ובנות הפריפריה להגשים את חלום האקדמיה. <ref></ref>

== חונכות בשיתוף עמותת מגדלור ==
קרן אייסף חברה לעמותת מגדלור, המאגדת את בוגרי קורס חובלים של חיל הים להעצמתם למען החברה בישראל, וחברי מגדלור משמשים חונכים לסטודנטים ולבוגרים של אייסף, ומעניקים להם הדרכה בצומת משמעותי בחייהם.

== האות ע"ש אדמונד י. ספרא ==
האות למצוינות ותרומה לחברה הישראלית ע"ש אדמונד י. ספרא מיועד לנבחרים מקרב בוגרי קרן אייסף, והוענק על ידי הקרן לראשונה ב-2010. האות מוענק לזכרו של אדמונד י. ספרא, ממייסדי קרן אייסף. קרן ספרא היא השותף המרכזי של קרן אייסף מזה עשרות שנים. 

== אות אייסף לתרומה מיוחדת לחברה ולקהילה == 
האות מוענק החל משנת 2013 על תרומה יוצאת דופן לצמצום פערים חברתיים וסיוע לאוכלוסיות מוחלשות בישראל. מקבלי האות:
הענקת אות אייסף ל[[אמנון רובינשטיין צילום - עופר עמרם]]
הענקת אות אייסף ל[[משה כחלון צילום - עופר עמרם]]
* 2012/13: פרופ' אמנון רובינשטיין, ח"כ משה כחלון

* 2013/14: אבי נאור
* 2014/15: פרופ' יפעת ביטון
* 2015/16: ארז ביטון
* 2016/17: יהודה זיסאפל
* 2017/18: דניאל בן סימון
* 2019/19: פרופ' מרסל מחלוף
* 2022/23: יודי יובל רקנאטי, פרופ' ורד פדלר-קראווני, יפה נוסבאום
== קישורים חיצוניים ==

* בישראל
* בארצות הברית

* [http://www.edmondjsafra.org/ קרן Edmond J. Safra Philanthropic Foundation]

==הערות שוליים==

קטגוריה:קרנות נדבנות
קטגוריה:עמותות
קטגוריה:מיזמים שלכבודם הודלקה משואה ביום העצמאות
מרבה בולוגור

מרבה בולוגור (בטורקית: Merve Boluğur; נולדה ב-16 בספטמבר 1987, באיסטנבול) היא שחקנית טורקייה. היא ידועה בעיקר בשל השתתפותה בסדרה "Acemi Cadı". ב-2013, החלה בולגור לגלם את דמותה של נורבאנו סולטאן בסדרה ההיסטורית "הסולטאן". שיחקה גם בסדרה "קוזיי גוניי" בתור זיינפ.

== פילמוגרפיה ==
* 2006: Acemi Cadı
* 2006: Keloğlan Kara Prens'e Karşı
* 2007: Gomeda
* 2007: Aşk Yeniden
* 2008: Hoşçakal Güzin
*  2009: Kül ve Ateş
*  2010: Küçük Sırlar
*  2011-2013: קוזיי גוניי
*  2013-2014: הסולטאן

==קישורים חיצוניים==

קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1987